h003200g - abj
                                    udskrift
                                         af
                     sø- & handelsrettens dombog
                                     _________
den 1. marts 2005 blev af retten i sagen
h-32-03
stahlwille eduard wille gmbh & co. kg
(advokat nils kjellegaard jensen)
  mod
forstædernes bank a/s
(advokat vibeke kragh)
afsagt sålydende
                                      d o m:
skandinavisk værktøj a/s (herefter skv) udstedte tre checks, henholdsvis den 25.,
26. september og 9. oktober 2002. de første to checks blev modtaget af sagsøger,
stahlwille eduard wille gmbh & co. kg (herefter stahlwille), og indleveret til
deutsche bank, som videresendte checkene til sagsøgte, forstædernes bank a/s, for
honorering den 2. oktober 2002. den sidste check blev på samme vis indleveret til
deutsche bank ag af stahlwille og sendt til forstædernes bank den 17. oktober
2002. ved to swift meddelelser til deutsche bank den 22. oktober 2002 kl. 11.52
                                         - 2 -
meddelte forstædernes bank, at alle tre checks kunne debiteres forstædernes banks
konto med valørdag den 24. oktober 2002. den 22. oktober 2002 gik skv i beta-
lingsstandsning, og samme dag kl. 16.35 tilbagekaldte forstædernes bank via to
swift meddelelser autorisationen til at debitere kontoen. sagen omhandler spørgs-
målet om, hvornår disse checks kan anses for at være honoreret, og om andre forhold
mellem parterne kan bevirke, at forstædernes bank uanset honoreringsspørgsmålet
skal betale det påstævnte beløb.
påstande:
stahlwille har nedlagt påstand om:
principalt, at forstædernes bank tilpligtes at betale til stahlwille eur 291.663,37
eller modværdien heraf i dkk på betalingstidspunktet med tillæg af procesrente fra
den 21. februar 2003 .
subsidiært, at forstædernes bank tilpligtes at betale til stahlwille eur 266.663,37
eller modværdien heraf i dkk på betalingstidspunktet med tillæg af procesrente fra
den 21. februar 2003.
forstædernes bank har nedlagt påstand om frifindelse.
sagsfremstilling:
stahlwille er en tysk producent af værktøjer, som gennem en længere årrække har
samarbejdet med den danske virksomhed skv, der forestod salg af stahlwilles værk-
tøj på det danske marked. i september 2000 indgik stahlwille og skv en konsignati-
onsaftale, hvorefter skv betalte for værktøjerne, når videresalg var sket. alle beta-
linger blev foretaget med check trukket på skvs konto i forstædernes bank a/s og
udstedt til stahlwille.
den første af de omhandlede tre checks, check nr. 4130, er udstedt den 25. september
2002 pålydende eur 25.000. den anden check, check nr. 4131, er udstedt den 26.
september 2002 pålydende eur 241.663,37.
                                          - 3 -
disse to checks, i alt pålydende eur 266.663,37, blev sendt til stahlwille, som mod-
tog disse ultimo september, hvorefter checkene blev indleveret til stahlwilles bank,
deutsche bank.
deutsche bank sendte skrivelse af 2. oktober 2002, modtaget i forstædernes bank
den 4. oktober 2002 og vedlagt ovennævnte checks, med følgende meddelelse:
       ”please authorize us to debit your account with deutsche bank
       ag branch frankfurt please state value date”.
vertikalt i skrivelsens venstre margin er bl.a. fortrykt en henvisning til ”icc publica-
tion no. 522”.
den sidste check, check nr. 4138, der er udstedt den 9. oktober 2002 pålydende eur
25.000, blev fremsendt til stahlwille, som indleverede den til deutsche bank, der vi-
deresendte checken med skrivelse af 17. oktober 2002 til forstædernes bank med
samme meddelelse som ved de øvrige checks. forstædernes bank modtog skrivelsen
den 21. oktober 2002.
forstædernes bank fremsendte den 22. oktober 2002 kl. 11.51 en swift-meddelelse
til deutsche bank, wuppertal. af meddelelsen fremgår bl.a.:
       ”we hereby authorize you to debit our account no. 9240615 with
       your frankfurt head office for eur 25.000,00 value 021024.”
umiddelbart efter kl. 11.52 fremsendtes endnu en swift-meddelelse med samme
tekst, men med et beløb på eur 266.663,37.
af udskrift for skvs konto fremgår det, at kontoen er debiteret beløbene 25.000
eur og 266.663,37 eur den 22. oktober 2002. det fremgår ligeledes, at kontoen
har haft et positivt indestående i perioden fra 9. oktober 2002 til 22. oktober 2002.
forstædernes bank krediterede samme dag beløbene på nostro kontoen med
deutsche bank.
skv anmeldte betalingsstandsning den 22. oktober 2002, hvilket samme dag blev
meddelt forstædernes bank af advokat jens krog petersen, som var udpeget af skif-
teretten som tilsyn. det fremgår øverst på telefaxen, at den er modtaget i forstæder-
                                         - 4 -
nes bank kl. 15.16. følgende fremgår bl.a. af telefaxen, som er påført meddelelsen
”haster”:
      ”...
      enhver overførsel, herunder via betalingsservice, pbs m.v.,
      samt enhver udstedt men ikke indløst check skal bremses, såle-
      des at der ikke kan foretages træk på ovennævnte konti uden min
      forudgående skriftlige accept. i det omfang dette er muligt,
      skal allerede foretagne betalinger og overførsler fra ovennævn-
      te konti til tredjemand tilbageføres og dermed godskrives de
      respektive konti.
      ...”
forstædernes bank sendte kl. 16.34 og 16.35 to nye swift-meddelelser til deutsche
bank, wuppertal.
af den første meddelelse fremgår bl.a. følgende tekst:
      ”...
      re our mt199 regarding auth. to debit our acc with deutdeff for
      eur 266.663,37 val 021024.
      please note that we have received fax informing us that ordering
      customer skv marielundvej 48c 2730 herlev has default, and
      therefore we recall our auth. to debit deutdeff for above. we will
      return the cheque unpaid to you. please confirm your action.
      ...”
den anden meddelelse havde samme tekst, men havde reference til checken på eur
25.000, udstedt den 9. oktober 2002.
deutsche bank besvarede meddelelserne den 28. oktober 2002. af besvarelsen frem-
går bl.a.:
      ”re your mt199 dd 22.10.02 ref 54729690263 regarding your recall of
      authorization for eur 266.663,37 concerning our cheque-collection
      ref 4709009175 dd 02.10.02
      we confirm that we will not debit your account with a.m. amount
      as per your instructions dd 22.10.02.
      ...”
parterne er enige om, at en tilsvarende meddelelse er sendt angående checken påly-
dende eur 25.000.
samme dag returnerede forstædernes bank de tre checks til deutsche bank og kredi-
terede skvs konto for beløbene med samtidig debitering af nostro kontoen.
                                          - 5 -
deutsche bank modtog checkene den 30. oktober 2002, hvorefter beløbene blev de-
biteret stahlwilles konto.
i skrivelse af 21. januar 2003 til forstædernes bank fremsatte advokat nils kjelle-
gaard jensen på vegne stahlwille påkrav på betaling af 266.663,37 eur. i skrivelsen
nævntes alene de to første checks, udstedt hhv. 25. og 26. september 2002.
uddrag af icc’s internationale inkassoregler, publikation nr. 522, er dokumenteret
under sagen.
sagen blev anlagt i sø- og handelsretten den 24. marts 2003.
forklaringer:
rainer köllen har forklaret, at han er direktør i stahlwille, som producerer special-
værktøj til bl.a. automobilindustrien, og værktøjerne bliver solgt i hele verden. han
er som direktør ikke dagligt involveret i forhold omkring en enkelt kunde som skv,
men han blev involveret i 2000 i forbindelse med oprettelsen af konsignationslageret,
og igen i 2002 i forbindelse med, at betalingerne fra skv udeblev.
fra 1981 blev salget af værktøjer varetaget af det danske selskab schønberg og fra
2000 af et dansk selskab, stahlwille. dette selskab blev i 2002 overtaget af skv,
som ikke kun solgte stahlwille produkter, men tillige 17 andre fabrikater, hvilket var
negativt for stahlwille.
på grund af betalingsproblemer blev det i september 2000 besluttet at indgå en kon-
signationsaftale, hvorefter det eksisterende lager af stahlwille produkter blev et kon-
signationslager.
salg af varer og tilbagelevering af varer blev løbende registreret, og hver anden må-
ned udarbejdede stahlwille en faktura på det skyldige beløb, hvorefter der blev betalt
med check.
da stahlwille registrerede, at betalingerne var forsinkede, blev der afholdt møde i
københavn den 8. august 2002. skv havde tidligere tilbudt og tilbød igen på mødet
                                           - 6 -
á conto betaling i størrelsesorden eur 25.000 pr. uge for på denne vis at udligne den
store opkrævning hver anden måned. der var ikke tale om forudbetaling, men der-
imod betaling for omsætningen fra den foregående uge. vidnet var bekymret, da
skv ikke havde betalt for maj, juni og juli, men han blev beroliget, da det på mødet
blev oplyst, at skv havde indgået en aftale med forstædernes bank om betalingen.
da der fortsat var betalingsproblemer, besluttede han at tilbagetage konsignationsla-
geret, hvorfor han den 17. oktober 2002 uvarslet indfandt sig på skvs forretnings-
adresse. stahlwilles salgsleder og eksportleder samt yderligere 8 medarbejdere fra
stahlwille deltog i tilbagetagelsen.
skvs direktør hedal kontaktede forstædernes bank telefonisk. vidnet overhørte
ikke samtalen, men hedal oplyste efterfølgende, at banken havde tilbudt at udstede
en check på dkk 1 mio., hvis vidnet lod konsignationslageret blive hos skv. vid-
net ønskede ikke denne løsning. i princippet var det ligegyldigt, om lageret befandt
sig i danmark eller i tyskland, da det ikke var skvs eget lager. det påvirkede derfor
ej heller skvs likviditet. han tilbød derfor, at kunderne kunne modtage stahlwilles
produkter direkte fra lageret i tyskland, når skv havde foretaget et salg, og beløbet
var indbetalt til stahlwille. forslaget blev afvist af skv, hvorfor lageret blev afhen-
tet af en speditør. lageret blev efterfølgende registreret, og værdien er godskrevet
skv. differencebeløbet er anmeldt i konkursboet. de checks, der er betalt i septem-
ber, er alene udtryk for betaling for et salg og ikke en forudbetaling.
meddelelsen fra deutsche bank om, at de i sagen omhandlede tre checks ikke var
blevet indløst, modtog han telefonisk den 24. oktober 2002. han havde ikke drøftet
disse checks med skv ved tilbagetagelsen af lageret. han forventede, at de blev be-
talt, når banken kunne tilbyde at udstede en check på dkk 1 mio.
omkring bogføring i stahlwille oplyste han, at der er ansat en leder i bogholderiet og
yderligere fem medarbejdere til at varetage den daglige bogføring, som han ikke er
involveret i. stahlwille har en hovedkonto i deutsche bank. når der modtages bilag
fra deutsche bank, foretages bogføringen hos stahlwille.
arne perlt har forklaret, at han har været ansat i banksektoren siden august 1966, og
at han nu er kreditdirektør i forstædernes bank. kreditafdelingen bliver alene invol-
                                          - 7 -
veret i et kundearrangement, hvis der er betalingsproblemer. skv havde kun haft et
enkelt acceptabelt år. de øvrige år var økonomien anstrengt. skvs hovedleverandør
var stahlwille, og en stor del af skvs omsætning hidrørte fra salg af stahlwille pro-
dukter.
han var ikke bekendt med stahlwilles ændrede kreditpolitik, men han vidste, at skv
betalte skyldige beløb ved udstedelse af checks. den nemmeste måde at betale på er
ved overførsel via swift, men han havde ikke den daglige kontakt med skv og
havde derfor ikke drøftet den valgte betalingsform med selskabet.
der var ingen fra banken, der var til stede under stahlwilles tilbagetagelse af konsig-
nationslageret den 17. oktober. han blev derimod ringet op, og han fornemmede, at
der var tale om en meget tilspidset situation, uden at han dog vidste, at lageret var
ved at blive tilbagetaget. han følte sig presset til at tilbyde skv dkk 1 mio. i kredit,
da han var bange for, at forretningen ellers ville ophøre. han vidste, at det var mange
penge at tilbyde til en virksomhed, der i forvejen havde en anstrengt økonomi. han
hørte ikke mere til skv, før meddelelsen om betalingsstandsningen blev modtaget i
banken.
ved prøvelse af en check kontrolleres først, om der er dækning på kontoen. hvis der
er dækning, foretages betalingen. ved delvis dækning eller ingen dækning afvises
betaling. en dansk check cleares automatisk, hvorefter man via bogføringsjournalen
efterfølgende sikrer, at der er dækning, hvilket typisk først sker dagen efter clearin-
gen. der foretages ikke automatisk clearing af en udenlandsk check.
det var ikke vidnet, der godkendte udenlandske checks, men frank sørensen som
leder af et kreditteam. det var også ham, der skulle godkende checks udstedt af skv.
han ved ikke, hvor længe en check må afvente, om der bliver dækning på kontoen.
såfremt den tilbudte million til skv skulle have været effektueret, ville det ligeledes
være frank sørensen, der stod for det. vidnet og frank sørensen drøftede dog ikke
den telefoniske meddelelse, som vidnet havde givet skv.
vidnet mener, at valørdag er den dag, hvor pengene rent faktisk er på kontoen, idet
renten påløber fra denne dag.
                                          - 8 -
yvonne elkjær hansen har forklaret, at hun har været ansat som kontorassistent i
forstædernes bank i 18 år. i 2002 bestod hendes arbejde i at lave udenlandske over-
førsler og honorering af checks. hun behandlede alle udenlandske checks fra alle
filialer. en valutacheck kræver manuel behandling, da den ikke har en magnetkode.
ved honorering af checks bestod proceduren i en kontrol af kundens konto. hvis der
var dækning på kontoen, kunne pengene sendes til udlandet. hvis der ikke var dæk-
ning på kontoen, blev kundens rådgiver kontaktet. der var ingen frister for behand-
lingen af checks, så behandlingstiden afhang af, hvilke ressourcer der var i afdelin-
gen. i perioder fx efteråret 2002 var der meget travlt, idet der var både afspadsering
og sygdom.
hun kendte kunden skv, da de havde mange udenlandske checks. skvs rådgiver
var frank sørensen. hvis der ikke var dækning på kontoen, skulle hun kontakte ham,
før hun kunne godkende en check. der var ingen særlige instrukser vedrørende skv.
hun har aldrig prøvet at afvise en check, fordi der ikke var dækning på kontoen. hun
har altid kontaktet rådgiveren, da det er rådgiveren, der skal beslutte, om der skal ske
afvisning. derimod har hun ladet checks afvente eventuel dækning et par dage og
herefter igen kontaktet rådgiveren. hun kunne godt spørge en rådgiver 5-6 gange.
i skvs tilfælde havde hun spurgt frank sørensen to eller tre gange, og det var ham,
der gav tilladelse til honoreringen den 22. oktober 2002.
når hun fik godkendt honorering af en check, sendte hun en swift meddelelse.
de ekspeditioner, der sættes i gang, afsluttes altid samme dag. hvis der var givet
meddelelse om honorering, blev swift meddelelsen også sendt samme dag. en
swift meddelelse har en standard valør, da det herved sikres, at der kan ske ind-
dækning for trækket på kontoen. der er en ”cut off tid”, hvilket betyder, at man be-
handler det, der kom ind dagen før. det gælder også modtagne swift meddelelser.
det var også vidnet, der sendte de to meddelelser til deutsche bank om tilbagekal-
delsen af swift meddelelserne. den 23. oktober 2002 kontaktede hun telefonisk
                                          - 9 -
deutsche bank for at sikre sig, at de havde modtaget alle meddelelserne og for at
blive orienteret om, hvordan deutsche bank ville håndtere dem.
procedure:
stahlwille har anført, at det er ubestridt, at check 4231 med pålydende værdi eur
241.663,37 er udstedt til dækning af en varegæld. baggrunden for á conto beta-
lingerne var som forklaret af rainer köllen, at skv ønskede at betale oftere frem for
at betale et meget stort beløb hver anden måned. der var ikke tale om forudbetaling,
men alene betaling i forhold til, hvad skv havde solgt i ugen forud for betalingsu-
gen. det er sagsøgte, der har bevisbyrden for, at der ikke er nogen reel gæld bag
checkudstedelsen.
alle tre checks er krediteret stahlwilles konto i deutsche bank, og alle tre checks
blev af deutsche bank fremsendt til honorering i forstædernes bank. disse checks
blev honoreret, da yvonne elkjær hansen sendte swift meddelelserne kl. 11.51 og
11.52. skvs rådgiver, frank sørensen, havde umiddelbart forinden meddelt yvonne
elkjær hansen, at checkene måtte honoreres. checkudsteders konto blev debiteret,
og nostro-kontoen bliver krediteret. først kl. 16.35 modtog forstædernes bank
telefaxen fra den tilsynsførende advokat om, at skv var gået i betalingsstandsning.
på dette tidspunkt var checkene honoreret, og det var ikke længere muligt at tilbage-
kalde disse.
en check er honoreret, når trassatbanken har prøvet checken, trassentens konto er
debiteret, og remittentens konto er krediteret, jf. u 1963.188. disse tre betingelser er
alle opfyldt i denne sag. forstædernes banks anbringende om, at honorering alene er
sket ved endelig kreditering af remittentens konto er nyt og må afvises i medfør af
retsplejelovens § 363. der er sket en foreløbig kreditering, hvilket er tilstrækkeligt,
da pengeoverførselsreglerne og praktiske foranstaltninger ikke kan ændre checkreg-
lerne. icc regler 522 om overførelsen ændrer heller ikke de danske checkregler.
reglerne om clearing af indenlandske checks kan ikke anvendes på en valutacheck,
hvor der netop ikke foretages automatisk clearing. valørdag har ingen betydning,
hvilket også fremgår af checkudsteders konto, hvor valørdag netop er den 22. okto-
                                          - 10 -
ber 2002, idet valørdagen blot angiver dato for den rentemæssige virkning. valørda-
gen kan derfor ikke give forstædernes bank en yderligere frist til tilbagekaldelse.
om forstædernes banks modkrav til kompensation anførtes, at der ikke påhviler
stahlwille en særlig omsorgspligt over for forstædernes bank til at trække en fore-
vist check tilbage i tilfælde af, at skv kommer i økonomiske vanskeligheder. for-
stædernes bank valgte at anvise checken til betaling, uanset at banken var blevet
kontaktet i forbindelse med hjemtagelsen af konsignationslageret. i modsætning til
stahlwille var banken bekendt med skvs situation, hvorimod det fra skvs side blev
oplyst til stahlwille, at banken var villig til at betale 1 mio. dkk. såfremt der eksi-
sterede en sådan omsorgspligt, kan det alene angå den seneste fremsendte check.
det bemærkes, at deutsche bank ikke har givet eller kan give afkald på det privatret-
lige krav, som tilkommer stahlwille, ved at acceptere af tilbagekaldelsen, der frem-
sendtes den 28. oktober 2002.
stahlwille har afgivet påkrav ved skrivelse af 21. januar 2003, hvorfor forstædernes
bank er pligtig at betale rente fra 21. februar 2003, jf. rentelovens § 3, stk. 2.
til støtte for den subsidiære påstand anførtes, at check 4130 og 4131 begge er mod-
taget af forstædernes bank den 4. oktober 2002. disse checks er honoreret allerede
på grund af forstædernes bank langsommelige sagsbehandling. hvis der ikke er
dækning på kontoen, skal checkene afvises og ikke afvente en eventuel dækning.
ved at undlade at afvise i perioden fra 4. oktober til 22. oktober 2002 udsattes remit-
tenten for en risiko, da denne i perioden ikke blev underrettet om en eventuel mang-
lende dækning på kontoen og derfor eventuelt fortsatte med at levere varer til tras-
senten. i en sådan situation kan manglende ressourcer i forstædernes bank ikke på-
beråbes som begrundelse for manglende prøvelse af checken. da prøvelsen af check-
ene kunne og burde have fundet sted langt tidligere end den 22. oktober 2002, er dis-
se honoreret.
da arne perlt telefonisk meddelte skv, at der ville blive ydet yderligere dkk 1
mio. i kredit, har forstædernes bank herved givet stahlwille et bindende løfte (tele-
fonnotering) om, at check 4130 og 4132, som var modtaget af forstædernes bank
                                           - 11 -
den 4. oktober 2002, og som ikke var blevet afvist eller returneret som dækningsløse,
var honoreret, uanset om der i øvrigt var dækning på kontoen.
såfremt retten finder, at forstædernes bank kunne tilbagekalde honoreringen ved
swift meddelelse kl. 16.34, skal beløbet for check 4130 og 4131 i alt eur
266.663,37 betales ud fra ovennævnte betragtninger, idet forstædernes bank ved
deres handlinger ifalder erstatningsansvar og må dække stahlwilles tab herved.
forstædernes bank har anført, at en valutacheck alene kan behandles manuelt,
hvorfor deutsche bank fremsendte checkene fysisk til betaling i danmark. denne in-
kassation reguleres bankerne imellem af de internationale inkassoregler, udarbejdet
af icc. det afgørende tidspunkt er den endelige kreditering på stahlwilles konto, og
der foreligger ikke dokumentation for, at deutsche bank har foretaget denne endeli-
ge kreditering.
der foreligger ikke relevant retspraksis til belysning af denne sag, da eksisterende
praksis alene omhandler indenlandsk checkclearinger.
når trassatbanken har foretaget sin prøvelse og debiteret trassentens konto, skal der
ske en tilsvarende kreditering af remittentens konto.
derfor kunne forstædernes bank tilbagekalde honoreringen indtil det tidspunkt, hvor
deutsche bank havde foretaget endelig kreditering af stahlwilles konto, hvilket først
ville ske på valørdagen den 24. oktober 2002, og da tilbagekaldelsen blev foretaget
den 22. oktober 2002, samme dag som honoreringen, er tilbagekaldelsen foretaget
rettidigt. i øvrigt er tidspunktet for beskyttelse mod trassentens kreditorer sammen-
faldende med det tidspunkt, hvor checken er endeligt honoreret.
subsidiært gøres det gældende, at checkene ikke er honoreret endeligt, før beløbene
er debiteret forstædernes banks konto hos deutsche bank.
deutsche bank accepterede tilbagekaldelsen den 28. oktober 2002 og handlede her-
ved på vegne af stahlwille. da accepten får retsvirkninger for stahlwille, må kravet i
stedet rejses mod deutsche bank.
                                         - 12 -
da stahlwille afhentede hele varelageret, var stahlwille bekendt med, at skv eksi-
stensgrundlag blev fjernet. når arne perlt ikke kendte til de checks, der var frem-
sendt til forstædernes bank, skyldtes det, at det var frank sørensen, der behandlede
sådanne internt i banken. stahlwille var reelt i ond tro om dækningsgrundlaget, efter
varerne var afhentet hos skv, hvorfor forstædernes bank kunne tilbagekalde check-
enes alene på dette grundlag.
da det er uklart om a conto betalingerne på eur 25.000 på check nr. 4130 og 4138,
er forudbetaling for varer, som stahlwille tilbagetog den 17. oktober 2002, har stahl-
wille hverken et formueretligt eller checkretligt krav på honorering af disse to
checks.
check nr. 4130 og 4131 kan ikke anses for honoreret alene på grundlag af forstæ-
dernes banks sagsbehandlingstid. valutachecks er ikke undergivet reglerne om clea-
ring og frister for indløsning, men derimod icc’s regler for international inkassobe-
handling. den gennemsnitlige sagsbehandlingstid er på 8 – 10 dage, men der er ingen
fast frist, og deutsche bank anfører da heller ikke en sådan i fremsendelsesbrevet.
det ville alene kunne være skv, der som kunde kunne bebrejde forstædernes bank,
men ikke stahlwille, der alene må anmode deutsche bank om at angive en frist for
honoreringen.
arne perlts telefoniske meddelelse til skv om yderligere kredit på dkk 1 mio. kan
hverken betragtes som en notering efter checklovens § 25 eller som et tredjemands-
løfte. der kunne måske være tale om et uegentligt tredjemandsløfte, men et sådant er
ikke uigenkaldeligt.
om rentepåstanden anføres, at der den 21. januar 2003 manglede klarhed over kra-
vet, hvorfor skrivelsen til forstædernes bank ikke indeholder et rentepåkrav i medfør
af rentelovens § 3.
rettens begrundelse og resultat:
om det faktiske forløb lægger retten til grund, at forstædernes bank som trassatbank
har foretaget en prøvelse af alle tre checks, en prøvelse som efter yvonne elkjær
hansen forklaring bestod i en kontrol af indestående på trassentens konto og eventu-
                                         - 13 -
elt en godkendelse fra trassentens rådgiver i banken. i det konkrete tilfælde meddelte
trassentens rådgiver, frank sørensen, at honorering kunne ske, hvorefter beløbene
blev debiteret trassentens konto i forstædernes bank og krediteret en nostro kon-
to, som fungerede som skyggekonto, da banken ikke kunne kreditere direkte hos
deutsche bank.
meddelelsen om tilladelse til kreditering blev givet til deutsche bank ved to swift-
meddelelser. ved afsendelsen af disse meddelelser har banken endeligt honoreret
checkene, og det er, uanset en senere valørdag, ikke muligt at tilbagekalde honore-
ringen, uanset at den endelige kreditering af remittentens konto endnu ikke forelå ved
tilbagekaldelsen, og uanset at forstædernes banks konto hos deutsche bank endnu
ikke var debiteret.
forstædernes banks anbringende om, at honorering først er endelig ved kreditering
af remittentens konto, som retten finder også har været gjort gældende forud for
domsforhandlingen, kan herefter ikke tages til følge.
der påhviler ikke remittenten en generel omsorgspligt overfor trassatbanken. arne
perlts tilbud om, at forstædernes bank kunne betale 1 mio. dkk under tilbagetagel-
sesforretningen, kan ikke med rette give rainer köllen den opfattelse, at de allerede
udstedte checks allerede var honoreret.
da rainer köllens forklaring om, at det mellem stahlwille og skv var aftalt, at der
løbende skulle betales a conto bidrag, ikke på det foreliggende grundlag kan tilside-
sættes, kan det ikke antages, at check nr. 4130 og 4138 er forudbetaling for varer.
da skrivelsen af 21. januar 2005 alene kan anses som rentepåkrav for kravene i hen-
hold til check nr. 4130 og 4131, i alt eur 266.663,37, skal check nr. 4138 med på-
lydende 25.000 i eur alene forrentes fra sagens anlæg.
                          t h i k e n d e s f o r r e t:
sagsøgte, forstædernes bank a/s, skal inden 14 dage betale til sagsøger, stahlwille
eduard wille gmbh & co. kg, eur 291.663,37 eller modværdien heraf i dkk på
                                        - 14 -
betalingstidspunktet med tillæg af procesrente af eur 266.663,37 fra den 21. februar
2003 og af eur 25.000 fra den 24. marts 2003.
forstædernes bank a/s skal inden samme frist betale kr. 140.000 i sagsomkostninger
til stahlwille eduard wille gmbh & co. kg.
                                  mette christensen
                  finn øst andersson               otto christensen
                                        (sign.)
                                     ___ ___ ___
                          udskriftens rigtighed bekræftes
                          p.j.v. sø- og handelsretten, den
